Wo het äch das aagfange? Mit em Knut Ysbär oder em  Schneeflöckli? När hei mer zwöi Bärli vo Russland übercho, u itz geits witer mit de Bäremaneli, wo im Bäregrabe si uf d Wäut cho - jöööh! So schätzelig, so schnügelig, so knufflig, so härzig, so knuddelig, so unbeschriblech unwiderstehlech - nei ehrlech! Lue mau, wi die luege, lue mau, wi die uf de gängere Tatzli stöh, nei, di si ja so öppis vo eimaalig, nei, di wettsch frässe (wiso eigentlech geng aues Härzige frässe??), nei, di wettsch deheime im Garte, nei, hesch gseh?